નાણાકીય નીતિના ઘડવૈયાઓની સ્વાયતતા મામલે નાણાં મંત્રાલય અને રિઝર્વ બેન્ક વચ્ચે વધી રહેલા ઘર્ષણના અહેવાલો વચ્ચે જેટલીનું આ નિવેદન ચોંકાવનારું છે. શુક્રવારે રિઝર્વ બેન્કના ડેપ્યુટી ગવર્નર વિરલ વી આચાર્યે જણાવ્યું હતું કે રિઝર્વ બેન્કની આઝાદીને અવરોધવી 'સંભવિત રીતે ઘાતક' થઇ શકે તેમ છે. તેમની આ ટિપ્પણીને રિઝર્વ બેન્કે નીતિગત વલણમાં નરમાઈ લાવવા અને તેની શક્તિઓને ઓછા કરવા માટે સરકારના દબાણ અને રિઝર્વ બેન્ક તરફથી તેના પ્રતિરોધ તરીકે જોવામાં આવી રહી છે.